text: Kay ISKAYNIN MAKIKUNATA huñuykuspanmi Comisión de la Verdad y Reconciliación (CVR) kay LLAKIYPACHAMANTA willakuyninpi, KIKIN RUNAPA SIPINAKUYNIN nispa suticharqan. Ichaqa, manam ancha riqsisqachu kikin Sarwa runapa ÑAKARIYNIN, senderistakunapa, militarkunapapas lliw challusqan ayllunkupi SIPISQA, Icaman, Limamanpas QARQUSQA. Kay ñakariykunaqa MANA PIPAPAS YACHASQANMI karqan, periódico, televisionkunapas mana kasqanrayku. Ichaqa, chay tukuy ñakariytam kikin Sarwa runa KAWSARICHIN, ñawpa machulankunamanta yachasqankuta hina tablakunapi chay tukuy llakita qillqaykuspa, chaynapi qipa wiñaykunapa yuyayninpi WIÑAYLLA LLANLLARINANPAQ.